NORAKSTS

|  |  |
| --- | --- |
| 19.12.2024. | Nr.16/22 |

**zemes starpgabala salnas ielā 10A, Jelgavā**

**pārdošana atkārtotā izsolē**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 26. septembra lēmumu Nr.12/22 “Zemes starpgabala Salnas ielā 10A, Jelgavā atsavināšanas uzsākšana un izsoles noteikumu apstiprināšana”, pārdošanai 2024. gada 25. novembra mutiskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem tika nodots Jelgavas valstspilsētas pašvaldībai piederošs zemes starpgabals Salnas ielā 10A, Jelgavā (kadastra Nr. 09000070520, kadastra apzīmējums 09000070467, platība 218 m2), ar nosacīto cenu (izsoles sākumcenu) 1500,00 *euro* (viens tūkstotis pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 150,00 *euro* (viens simts piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz zemes starpgabala Salnas ielā 10A, Jelgavā pirmo izsoli pretendenti nepieteicās un Jelgavas valstspilsētas pašvaldības Izsoles komisija 2024. gada 25. novembrī pieņēma lēmumu Nr. 15/2 “Zemes starpgabala Salnas ielā 10A, Jelgavā izsoles atzīšana par nenotikušu”.

Zemes vienība 218 m2 platībā ar kadastra apzīmējumu 09000070467 Salnas ielā 10A, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000874436 ar kadastra Nr. 09000070520 uz Jelgavas valstspilsētas pašvaldības vārda un ir starpgabals starp Iesniedzējam piederošu zemes vienību Salnas ielā 10, Jelgavā, juridiskai personai piederošu  zemes vienību Savienības ielā 13A, Jelgavā un fiziskām personām piederošām zemes vienībām Salnas ielā 8, Jelgavā un Salnas ielā 12, Jelgavā.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Salnas ielā 10A, Jelgavā piegulošo šādu zemes vienību īpašniekiem:

1. Salnas iela 8, Jelgava, kadastra Nr. 09000070157;
2. Salnas iela 10, Jelgava, kadastra Nr. 09000070097;
3. Salnas iela 12, Jelgava, kadastra Nr. 09000070098;
4. Savienības iela 13A, Jelgava, kadastra Nr. 09000070140.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo zemes starpgabalu Salnas ielā 10A, Jelgavā (kadastra Nr. 09000070520, kadastra apzīmējums 09000070467, platība 218 m2), pārdodot to atkārtotā mutiskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Salnas ielā 10A, Jelgavā pārdošanas nosacīto cenu (izsoles sākumcenu) 1500,00 *euro* (viens tūkstotis pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 150,00 *euro* (viens simts piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – piecus gadus.
3. Apstiprināt zemes starpgabala Salnas ielā 10A, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Salnas ielā 10A, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 19. decembrī